Flandra Esperantista Junulara Asocio

Flandra Esperantista Junulara Asocio, mallonge FLEJA, estis landa sekcio de TEJO por la regiono Flandrio en Belgio, ĝi havis sidejon en Antverpeno. FLEJA ekzistis en la jaroj 1979–2012.

 Historio kaj celo 
La asocio fondiĝis en 1979. FLEJA havis du ĉefajn celojn: unue informi pri Esperanto kaj instrui la lingvon al la flandra junularo kaj due organizi aktivecojn por junuloj kiuj regas ĝin. La  la ĝenerala kunveno decidis malfondi la juran asocionkontrolebla en la Belga Ŝtatgazeto ( kaj ).

 Estraranoj 
Ekde marto 2008 la estraro konsistis el la jenaj personoj:
 Heidi Goes - prezidantino
 Yves Nevelsteen - vicprezidanto
 Yannick Vercammen - sekretario
 Matthias Humet - kasisto
 Björn Claes - estrarano
 Carsten Mischke - estrarano
 Karlijn Van Damme - estrarano

 Informado 
FLEJA informis la junularon pere de sia retpaĝo. Tamen ekzistis ankaŭ informiloj surpaperaj. Grenzeloos Communiceren estis broŝuro kiu donis bonan bildon de la eblecoj de Esperanto por junuloj. Ankaŭ ekzistis faldfolio pri Pasporta Servo.

 Aktivecoj 
Ĉiujare en aŭtuno FLEJA organizis la renkontiĝon PSKK. Tiun de 2004 en Ieper ĉeestis 50 personoj el ses landoj. En 2006 kaj 2007 en la aranĝo partoprenis jam 70 personoj. En 2008 PSKK okazis en Zutendaal, Limburgo.

FLEJA organizis ankaŭ Esperanto-Kajefojn (EK-ojn) en la diversaj provincoj de Flandrio. Ili ankaŭ estis tre aktivaj en la reto. Ekzistis precipe du retaj projektoj:
 centra aktivecpaĝo kiu donis superrigardon pri interesaj Esperanto-aktivecoj por flandroj kaj
 projekto Vikipedio, kiu celis praktiki la lingvon tradukante vikipediajn artikolojn

 Komunikado 
La asocia revuo nomiĝis JEN (Jongeren Esperanto Nieuws / Junularo Esperantaj Novaĵoj) kaj estis kuneldonata kun Nederlanda Esperanto-Junularo (NEJ). Membroj kaj interesitoj komunikis plej ofte inter si pere de retpoŝto. Precipe la dissendolisto nejkajfleja@yahoogroups.com estis tre interesa kanalo.

 Referencoj 

 Eksteraj ligiloj 
 esperanto.be estas la kupola retejo de Flandra Esperanto-Ligo kaj la Esperanto-domo de Antverpeno, ĝis 2012 ankaŭ de FLEJA

Kategorio:Iamaj Landaj Sekcioj de TEJO
Kategorio:Belgaj Esperanto-asocioj